CELEX: 62011TN0508
Language: et
Date: 2011-09-27 00:00:00
Title: Kohtuasi T-508/11: 27. septembril 2011 esitatud hagi — LTTE versus nõukogu

26.11.2011   
            
            
               ET
            
            
               Euroopa Liidu Teataja
            
            
               C 347/39
            
         27. septembril 2011 esitatud hagi — LTTE versus nõukogu
   (Kohtuasi T-508/11)
   2011/C 347/70
   Kohtumenetluse keel: inglise
   
      Pooled
   
   
      Hageja: Liberation Tigers of Tamil Eelam (LTTE) (Herning, Taani) (esindaja: advokaat V. Koppe)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 18. juuli 2011. aasta rakendusmäärus (EL) nr 687/2011 (1) LTTE-d puudutavas osas ja tuvastada, et nõukogu määrus (EÜ) nr 2580/2001 (2) ei ole LTTE suhtes kohaldatav;
            
         
               —
            
            
               teise võimalusena kohaldada vähem piiravat meedet kui nende isikute, rühmituste või üksuste loetellu jätmine, kelle suhtes on kohaldatav määrus (EÜ) nr 2580/2001;
            
         
               —
            
            
               mõista kohtukulud välja hageja kasuks.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Esimene väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu ja/või nõukogu määrus (EÜ) nr 2580/2001 ei ole kohaldatav, kuna arvesse ei ole võetud relvastatud konflikti õigust.
                        
                     
         
               2.
            
            
               Teine väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu, kuna hagejat ei saa kvalifitseerida terroristlikuks organisatsiooniks, nagu on määratletud nõukogu ühise seisukoha 2001/931/ÜVJP artikli 1 lõikes 3.
                        
                     
         
               3.
            
            
               Kolmas väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu, kuna pädev asutus ei ole teinud ühtegi otsust, nagu on nõutud nõukogu ühise seisukoha 2001/931/ÜVJP artikli 1 lõikes 4.
                        
                     
         
               4.
            
            
               Neljas väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu, kuna nõukogu ei viinud läbi mis tahes läbivaatamist, nagu on nõutud nõukogu ühise seisukoha 2001/931/ÜVJP artikli 1 lõikes 6.
                        
                     
         
               5.
            
            
               Viies väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu, kuna otsus ei ole kooskõlas proportsionaalsuse ja subsidiaarsuse nõuetega.
                        
                     
         
               6.
            
            
               Kuues väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu, kuna otsus rikub ELTL artiklis 296 ette nähtud põhjendamiskohustust.
                        
                     
         
               7.
            
            
               Seitsmes väide:
               
                           —
                        
                        
                           nõukogu rakendusmäärus (EL) nr 687/2011 on LTTE-d puudutavas osas kehtetu, kuna see rikub hageja õigust tõhusale kohtulikule kaitsele.
                        
                     
         
      (1)  Nõukogu 18. juuli 2011. aasta rakendusmäärus (EL) nr 687/2011, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärused (EL) nr 610/2010 ja (EL) nr 83/2011 (ELT L 188, lk 2).
   
      (2)  Nõukogu 27. detsembri 2001. aasta määrus nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, lk 70; ELT eriväljaanne 18/01, lk 207).